CELEX: 62009TA0237
Language: fi
Date: 2012-02-01 00:00:00
Title: Asia T-237/09: Unionin yleisen tuomioistuimen tuomio 1.2.2012 — Région wallonne v. komissio (Ympäristö — Direktiivi 2003/87/EY — Kasvihuonekaasujen päästöoikeuksien kaupan järjestelmä — Belgian päästöoikeuksia koskeva kansallinen jakosuunnitelma kaudeksi 2008 — 2012 — Asetuksen (EY) N:o 2216/2004 44 artikla — Jälkikäteinen korjaus — Uusi osallistuja — Päätös, jolla yhteisön riippumattoman tapahtumalokin keskusvalvoja määrätään tekemään korjaus ”kansallista jakosuunnitelmaa” koskevaan taulukkoon)

10.3.2012   
            
            
               FI
            
            
               Euroopan unionin virallinen lehti
            
            
               C 73/26
            
         Unionin yleisen tuomioistuimen tuomio 1.2.2012 — Région wallonne v. komissio
   (Asia T-237/09) (1)
   
   (Ympäristö - Direktiivi 2003/87/EY - Kasvihuonekaasujen päästöoikeuksien kaupan järjestelmä - Belgian päästöoikeuksia koskeva kansallinen jakosuunnitelma kaudeksi 2008 — 2012 - Asetuksen (EY) N:o 2216/2004 44 artikla - Jälkikäteinen korjaus - Uusi osallistuja - Päätös, jolla yhteisön riippumattoman tapahtumalokin keskusvalvoja määrätään tekemään korjaus ”kansallista jakosuunnitelmaa” koskevaan taulukkoon)
   2012/C 73/50
   Oikeudenkäyntikieli: ranska
   
      Asianosaiset
   
   
      Kantaja: Région wallonne (Belgia) (edustajat: asianajajat J. M. De Backer, A. Lepièce, I. S. Brouhns ja S. Engelen)
   
      Vastaaja: Euroopan komissio (asiamiehet: E. White ja O. Beynet)
   
      Oikeudenkäynnin kohde
   
   Vaatimus sen 27.3.2009 tehdyn komission päätöksen osittaisesta kumoamisesta, joka koskee Belgian kuningaskunnan ilmoittamaa kasvihuonekaasujen päästöoikeuksien kansallista jakosuunnitelmaa kaudeksi 2008–2012 ja jolla keskusvalvoja määrätään tekemään yhteisön riippumattomaan tapahtumalokiin korjaus Belgian ”kansallista jakosuunnitelmaa” koskevaan taulukkoon
   
      Tuomiolauselma
   
   
               1)
            
            
               Komission 27.3.2009 tekemä päätös, jolla keskusvalvoja määrätään tekemään korjaus yhteisön riippumattoman tapahtumalokiin kirjattuun Belgian ”kansallista jakosuunnitelmaa” koskevaan taulukkoon, kumotaan siltä osin kuin päätöksessä kieltäydytään määräämästä kyseistä valvojaa tekemään päästöoikeuksien jakoa koskeva korjaus tuotantolaitoksen nro 116 nimeltään ”Arcelor-Cockerill Sambre_HF6_Seraing” hyväksi, kuten Belgian kuningaskunta on 18.2.2009 päivätyssä kirjeessään pyytänyt.
            
         
               2)
            
            
               Euroopan komissio velvoitetaan korvaamaan oikeudenkäyntikulut.
            
         
      (1)  EUVL C 193, 15.8.2009.